เมื่อประมานวันพุธของสัปดาห์ก่อนมีอาการเจ็บคอแต่ไม่ได้คิดอะไรมาก เจ็บมาถึงประมาณวันอังคารก็หาย แต่พอมาวันนี้มีอาการเจ็บหรือมีอะไรบวมอยู่บริเวณคอ พอกลืนน้ำลายมันปวดเเค่ด้านขวา ด้านซ้ายไม่เป็นอะไรค่ะ มีอาการปวดหัวจี๊ดๆ ตัวไม่ร้อนมาก ไม่รู้สึกว่ามีไข้อ่ะไร พอมาตอนเย็น พอทานข้าวเคี้ยวข้าวหรือกลืนข้าวด้านขวามีอาการปวดบริเวณคอ และมีอาการปวดหัวทุกเวลา ตอนนี้ก็ยังเป็นอยู่ค่ะ อยากให้คุณลองดูว่าเป็นโรคอ่ะไรร้ายแรงมั้ยคะ ต้องไปหารึปล่าว
สวัสดีค่ะ อาการเจ็บที่บริเวณคออดังกล่าวมานั้น ไม่แน่ใจว่าเจ็บภายในคอ หรือเจ็บบริเวณผิวหนังด้านนอกหากเป็นการเจ็บเวลากลืนหรือเคี้ยวข้าวนั้นอาจจะเป็นการเจ็บภายในคอ ซึ่งอาจจะเกิดจากคออักเสบจากเชื้อไวรัสหรือแบคทีเรีย ต่อมทอนซิลอักเสบ การมีแผลหรือฝีที่บริเวณเยื่อบุคอหอย การติดเชื้อของเนื้อเยื่อชั้นลึกบริเวณช่องคอ เป็นต้นเบื้องต้นควรจะหลีกเลี่ยงการเคี้ยวอาหารแข็งๆมากๆ ดื่มน้ำให้เพียงพอ อมยาอมแก้เจ็บคอเพื่อบรรเทาอาการเบื้องต้นได้ และหากยังเจ็บมากขึ้นเรื่อยๆ เป็นมากเวลากลืน มีแผลในช่องปาก คอบวมโตขึ้นอย่างชัดเจน มีอาการปวด บวม แดง ร้อนให้เห็นจากภายนอกด้วย ควรจะรีบไปพบแพทย์